Moodle (Modular Object-Oriented Dynamic Learning Environment) on avatud lähtekoodiga tasuta e-õppe rakendus, mis on üldtuntud e-kursuste haldamissüsteemina. Moodle keskkonda on maailmas installeeritud rohkem kui 45 000 serverile, mis hõlmavad rohkem kui 32 miljonit kasutajat ja rohkem kui 3 miljonit kursust (2010. aasta jaanuari seisuga). Moodle võimaldab luua e-kursusi, mis keskenduvad interaktiivsele suhtlusele ning veebipõhisele koostööle.